
CAIET DE SARCINI

Aprobat

Director General

ing. POP Viorel Mircea
1. NOŢIUNI GENERALE: 

Obiectul achiziţiei: contract sectorial furnizare piese tramvai, cod CPV: 34631000-9 – Piese pentru locomotive sau material rulant (Rev.2), astfel:

	Nr.

crt.
	Denumire produs



	Date tehnice
	U.M.
	Cantit.

	1.
	Inel cauciuc pentru roată
	tip V60 D515
	buc.
	30

	2.
	Bandaj roată ULF
	tip bandaj: V60 LK690 S5T (profil Oradea) cod:105,591 sau 105,592
	buc.
	24


Termen maxim de livrare: 18 luni, calculat de la semnare contract 
Termen de garanție: minim 12 luni 

- ofertele depuse trebuie să aibă inclus în preţul ofertat transportul şi orice alte cheltuieli aferente pentru livrarea până la sediul SC OTL SA, cu TVA separat
- produsele ofertate să corespundă normelor legale în vigoare şi caracteristicilor tehnice solicitate.

- orice operator economic poate participa cu ofertă. Oferta se va prezenta obligatoriu pentru valoarea unitară şi totală şi va fi exprimată în Euro, respectiv Lei (calculat la cursul BNR publicat cu 5 zile calendaristice anterior datei limită stabilită pentru depunerea ofertelor), cu TVA evidenţiată separat şi va include toate cheltuielile aferente livrării până la sediul SC OTL SA. Nu se acceptă oferte parţiale. Nu se acceptă oferte alternative.

Notă: În cazul nerespectării, de către operatorul economic care se prezintă la procedură, a condiţiilor minime solicitate şi care trebuie dovedite prin specificaţiile din oferta tehnică, se pot respinge ofertele, considerate ca fiind necorespunzătoare sau inacceptabile. 

2. CRITERIUL DE ATRIBUIRE AL CONTRACTULUI: preţul cel mai scăzut. 

3. CALITATEA PRODUSELOR. 

3.1. Furnizorul are obligaţia de a dovedi şi garanta că produsele furnizate sunt cele solicitate şi corespund tuturor normelor legale în vigoare referitoare la tipul pieselor de tramvai solicitate. 

3.2. Nu sunt acceptate oferte sau livrări de alt tip decât cele solicitate prin documentaţie şi cu caracteristici tehnice altele decât cele solicitate şi garantate prin ofertă. În cazul unor livrări repetate cu piese de alt tip, SC OTL SA are dreptul de a rezilia unilateral contractul, fără nici o obligaţie, cu plata de daune interese din partea furnizorului.

3.3. Pentru fiecare produs se va prezenta fişa tehnică la prima livrare.

3.4. Pentru fiecare livrare făcută se va prezenta factura fiscală şi/sau avizul de însoţire a mărfii, certificat de calitate, din care trebuie să rezulte că produsele furnizate corespund solicitărilor. 

3.5. Entitatea contractantă are dreptul de a solicita oricând furnizorului documente emise de organisme acreditate privind calitatea şi conformitatea produselor livrate. 

4. CONSIDERAŢII GENERALE ALE ACHIZIŢIEI. 

4.1. Activitatea se va contracta numai cu o societate comercială cu obiect de activitate adecvat obiectului procedurii.

4.2. Un singur ofertant poate fi desemnat câştigător al contractului, ofertantul care va avea preţul cel mai scăzut, dintre ofertanţii calificaţi. 

4.3. Furnizorul va asigura livrarea produselor cu promptitudine şi în condiţii corespunzătoare. Nu se vor accepta livrări de produse neconforme cu produsele solicitate. 

4.4. Produsele livrate trebuie să fie garantate de furnizor, pe toată perioada de derulare a contractului, că sunt corespunzătoare, pentru a se evita eventualele neconcordanţe la recepţia cantitativă şi calitativă. Eventualele diferenţe apărute se refuză şi nu se acceptă la plată.

4.5. Orice taxe, transportul şi orice alte cheltuieli până la sediul entităţii contractante cad în sarcina furnizorului, pe cheltuiala lui.

4.6. Livrarea unor produse necorespunzătoare poate fi considerată motiv de reziliere unilaterală a contractului de către entitatea contractantă, deoarece ar fi contrară unui interes de transport public. În aceste situaţii entitatea contractantă are dreptul de a cere înlocuirea fără costuri suplimentare a produselor cu altele corespunzătoare, oricând pe perioada de derulare a contractului.
4.7. Durata contractului este de 18 luni de la semnarea acestuia. 

4.8. Oferta va conţine:

- preţul, care va fi exprimat în Euro respectiv Lei (calculat la cursul BNR publicat cu 5 zile calendaristice anterior datei limită stabilită pentru depunerea ofertelor), cu TVA evidenţiată separat, atât pentru preţul unitar cât şi pentru preţul total al ofertei şi va include toate taxele şi cheltuielile aferente livrării până la sediul SC OTL SA. Orice alte cheltuieli neprevăzute care pot să apară în vederea livrării, cad în sarcina furnizorului. Preţurile unitare în Euro, fără TVA, stabilite câştigătoare nu se pot ajusta, actualiza, modifica, ele rămân ferme pe toată perioada de derulare a contractului. Nu se acceptă oferte parţiale. Nu se acceptă oferte alternative. 

- preţurile ofertate vor include transportul şi manipularea produselor până la sediul SC OTL SA. 

- orice alte cheltuieli neprevăzute care pot să apară în vederea livrării, cad în sarcina furnizorului. 

- entitatea contractantă se obligă să plătească preţul produselor către furnizor în termen de 30 de zile de la data confirmării facturii după recepţia finală a produselor efectiv livrate, conform condiţiilor contractuale şi prezentarea tuturor documentelor solicitate alături de factură. De regula procedura de confirmare nu va depăşi 7 zile lucrătoare. Plata se face prin virament bancar în termen de 30 de zile de la data confirmării facturii. Plata se va face numai pe baza facturii în original, emisă de furnizor şi acceptată si confirmată de către entitatea contractantă. Plata de va face în Lei (RON) la cursul BNR din data emiterii facturii
4.9. Entitatea contractantă poate solicita, pe perioada de derulare a procedurii de achiziţie, oricând şi oricui, orice detalii, specificaţii sau lămuriri suplimentare pe care le consideră necesare în vederea atribuirii contractului.

Biroul Achiziții Aprovizionare

sing. ILE Ioan

